Kontrola hromadow chodojtypalenja loni w gmejnach zarjadniskeho zwjazka Při Klóšterskej wodźe ma znajmjeńša za Pančicy-Kukow lětsa daloko sahace konsekwency.
Pančicy-Kukow (SN/MWj). Cyłe nakładne awto połne stareho njerjada dyrbjachu wohnjowi wobornicy Pančic-Kukowa loni z hromady za chodojtypalenje wućahnyć. Zdźěla strašne wotpadki wotbyć je gmejnu tehdy něhdźe 1 000 eurow płaćiło. To so lětsa hižo stać nima. Předwčerawšim započachu gmejnscy dźěłaćerjo městno chodojtypalenja z masiwnym płotom wobdawać. Tón změje wosom metrow šěroke wrota. Na te wašnje budu 29. apryla w času wot 9 do 14 hodź. porjadnje kontrolować móc, što ludźo na hromadu mjetaja. Jenož w tychle mało hodźinach budźe w Pančicach-Kukowje móžno, stare hałzy a dalše přirodne drjewo wotbyć.
pol_Latn szl_Latn